als_Latn dik_Latn sag_Latn
3 lapsat e Edi Rames
“Atëherë kur kishim menduar se lapsat ishin përdorur në çdo mënyrë të mundshme si simbol i fjalës së lirë dhe unitetit, në prag të sulmit të revistës satirike “Charlie Hebdo”, kryeministri shqiptar Edi Rama shfaqet me ide delikate të 3 lapsave në xhepin e tij të xhaketës”. Kështu nis shkrimi i gazetës prestigjioze britanike “The Independent”, e cila vlerëson kreativitetin e kryeministrit Rama, në marshimin e organizuar në Paris ditën e djeshme.
“Politikani, por edhe artist e shkrimtar, u shfaq në marshimin e solidaritetit në Paris me lapsa ngjyrë blu, të bardhë dhe të kuqe të vendosur në xhepin e tij të xhaketës, duke nënkuptuar ngjyrat e flamurit francez”, shkruan “The Independent”.
Simbolika u vu re jo vetëm nga mediet ndërkombëtare, por edhe nga liderët botëror. Veç kësaj Rama u lavdërua edhe për bashkimin e klerikëve të katër feve të ndryshme për të marshuar kundër terrorizmit.
Kryeministri Rama u bë pjesë e marshimit të organizuar në Paris, në nder të 14 viktimave të sulmeve terroriste të cilat tronditën Parisin dhe mbarë botën. Më shumë se tre milionë njerëz morën pjesë në protestë, duke përfshirë 40 udhëheqës botërorë.
crh_Latn als_Latn als_Latn als_Latn als_Latn